**ΟΜΙΛΙΑ ΠΛΑΤΩΝΑ ΜΑΡΛΑΦΕΚΑ**

**ΓΙΑ ΤΟΝ ΑΠΟΛΟΓΙΣΜΟ ΤΟΥ ΕΠΙΜΕΛΗΤΗΡΙΟΥ**

**ΠΕΡΙΟΔΟΥ 2012-2017**

Εκ μέρους του Επιμελητηρίου Αχαΐας, σας ευχαριστώ για την παρουσία σας στη σημερινή εκδήλωση παρουσίασης του απολογισμού του Φορέα μας για την παρελθούσα θητεία της Διοίκησης.

Επιτρέψτε μου να επισημάνω ότι η παρουσία τόσο πολύ κόσμου στην αποψινή εκδήλωση αποδεικνύει το ενδιαφέρον των επαγγελματιών και επιχειρηματιών, αλλά και ευρύτερα της τοπικής κοινωνίας για τη δράση του Επιμελητηρίου μας.

Μια δράση που όπως θα διαπιστώσετε και από την παρουσίαση που θα ακολουθήσει, είναι πλούσια και έχει έναν και μοναδικό γνώμονα: την υποστήριξη των επαγγελματιών και των μικρομεσαίων επιχειρήσεων της Αχαΐας και την προώθηση λύσεων για προβλήματα που αντιμετωπίζει η περιοχή μας.

Ζούμε σε δύσκολους καιρούς για σχεδόν όλους τους πολίτες, αλλά κυρίως για όσους δραστηριοποιούνται επαγγελματικά μέσω της ιδιωτικής πρωτοβουλίας.

Η οικονομική κρίση και οι όροι των μνημονίων επέδρασαν αρνητικά και σε αρκετές περιπτώσεις εξοντωτικά στην ιδιωτική πρωτοβουλία.

Χιλιάδες επαγγελματίες και επιχειρήσεις είδαν τα όνειρά τους να σβήνουν, οι πολυετείς προσπάθειές τους να ακυρώνονται . Και όσοι ακόμα αντέχουν στην συντριπτική τους πλειοψηφία δίνουν καθημερινά έναν δύσκολο αγώνα επιβίωσης.

Μέσα σε αυτό το δυσμενές περιβάλλον, κλήθηκε να λειτουργήσει η σημερινή Διοίκηση του Επιμελητηρίου, η οποία αναδείχθηκε από τις εκλογές που έγιναν τον Δεκέμβριο του 2011.

Συνοπτικά, αυτά που πετύχαμε στα 6 χρόνια που πέρασαν είναι:

**ΣΥΝΟΠΤΙΚΟΣ ΑΠΟΛΟΓΙΣΜΟΣ ΕΠΙΜΕΛΗΤΗΡΙΟΥ**

**ΠΕΡΙΟΔΟΥ 2012-2017**

**1.ΕΝΙΣΧΥΣΗ ΜΙΚΡΟΜΕΣΑΙΩΝ ΕΠΙΧΕΙΡΗΣΕΩΝ ΑΧΑΪΑΣ ΜΕΣΩ ΕΣΠΑ**

* **1.000 Πολύ Μικρές, Μικρές και Μεσαίες** Επιχειρήσεις από **61 διαφορετικούς κλάδους** εντάχθηκαν στο ΕΣΠΑ μέσω ΔΙΑΧΕΙΡΙΣΤΙΚΗΣ τα **τελευταία 5 χρόνια,** που την προεδρία της Διαχειριστικής Ευρωπαϊκών Προγραμμάτων έχει το Επιμελητήριο Αχαΐας με την παρούσα Διοίκηση.
* **Άμεσα ωφελούμενες είναι οι 1.000 Επιχειρήσεις** που εντάθηκαν στα Προγράμματα και εκτιμώμενες **Έμμεσα ωφελούμενες περισσότερες από 4.000 Επιχειρήσεις** και επαγγελματίες, καθώς κάθε επένδυση για να υλοποιηθεί απαίτησε τη συνεργασία με **ΕΠΑΓΓΕΛΜΑΤΙΕΣ** και **ΕΠΙΧΕΙΡΗΣΕΙΣ** της περιοχής μας.
* Το **ΕΠΙΜΕΛΗΤΗΡΙΟ ΑΧΑΪΑΣ** έχει την προεδρία στην **ΔΙΑΧΕΙΡΙΣΤΙΚΗ**. Με την καθοριστική του συμβολή αφαιρέθηκαν από τις Τράπεζες οι υλοποιήσεις των προγραμμάτων και ανατέθηκαν στα Επιμελητήρια, καθώς επίσης**τετραπλασιάστηκε ο αριθμός των δυνητικών** δικαιούχων.

**2.CULTURE & SHOPPING-CITY BREAK**

* Περίπου **200 εμπορικά** καταστήματα και **καταστήματα εστίασηςκαι αναψυχής**της Πάτρας συμμετείχαν στο πρόγραμμα **Culture&Shopping** την τετραετία 2014-2017.
* Τα τελευταία 4 χρόνια ήλθαν στην πόλη και έκαναν αγορές στα μαγαζιά της, **περισσότεροι από 50.00 τουρίστες**.
* Εκπονήσαμε μελέτη που υποδεικνύει συγκεκριμένες ενέργειες και δράσεις για να γίνουν η Πάτρα και το Αίγιο, προορισμοί εκδρομών Σαββατοκύριακου **(citybreak),** όπως είναι και τα Καλάβρυτα.

**3.ACHAIA VALUES**

* **28 Πολύ Μικρές, Μικρές και Μεσαίες Επιχειρήσεις** Τροφίμων και Ποτών συμμετέχουν στο **AchaiaValues**. Το **AchaiaValues** είναι το Γραφείο Εξαγωγών της Αναπτυξιακής του Επιμελητηρίου Αχαΐας και αποστολή του είναι να προωθεί τα τοπικά προϊόντα στις αγορές του εξωτερικού.
* **482προϊόντα** έγιναν γνωστά σε διεθνείς αγοραστές.
* Μέχρι σήμερα έχει γίνει επικοινωνία με **3.500 δυνητικούς αγοραστές σε 35 χώρες** κι έχουμε προσφέρει τεχνογνωσία και καθοδήγηση σε **131 Επιχειρήσεις της Αχαΐας** για να κάνουν τα προϊόντα τους εξαγώγιμα.

**4. ΣΥΜΜΕΤΟΧΗ ΑΧΑΪΚΩΝ ΕΠΙΧΕΙΡΗΣΕΩΝ ΣΕ ΔΙΕΘΝΕΙΣ ΕΚΘΕΣΕΙΣ**

* Με 220 συμμετοχές Πολύ Μικρών, Μικρών, και Μεσαίων Επιχειρήσεων Επιχειρήσεις της Αχαΐας σε 58 Διεθνείς και Εθνικές Εκθέσεις τα τελευταία 6 χρόνια, ανοίξαμε το δρόμο της εξωστρέφειας.
* Ενδεικτικά αναφέρω: **ANUGA** (η μεγαλύτερη Έκθεση Τροφίμων και Ποτών στον κόσμο), την **PROWEIN** (η μεγαλύτερη Έκθεση Ποτών στον κόσμο), την **COMPTOIRESUISSE**, την **FOODEXPO**, την **DETROP**και δεκάδες ακόμα Εκθέσεις.

**5. PATRAS IQ**

* Πρωταγωνιστήσαμε στην οργάνωση της **PATRASIQ**, της μεγαλύτερης πλέον Έκθεσης στην Ελλάδα, που παρουσιάζονται **τεχνογνωσία και καινοτομίες** με σκοπό να συνδέσουμε τα τεχνολογικά επιτεύγματα με την αγορά, **προσελκύοντας επενδυτές** και να δημιουργήσουμε τις συνθήκες για να μην ξενιτευτούν και **να παραμείνουν στον τόπο τους οι νέοι επιστήμονες.**
* Στην PATRAS IQ οι συμμετοχές ξεπερνούν τις 100.

**6. ACHAIA FEST**

* Πρωταγωνιστήσαμε στην οργάνωση της **ACHAIAFEST**την οποία συνδιοργανώσαμε με την**Περιφέρεια Δυτικής Ελλάδας**.
* Συμμετείχαν **104 Επιχειρήσεις και Φορείς**της Αχαΐας, αναδεικνύοντας τα Αχαϊκά προϊόντα, τους πολιτιστικούς θεσμούς, το αθλητικό και τουριστικό «προϊόν» του νομού.
* Οι επισκέψεις ξεπέρασαν τις 60.000.

**7. ΥΠΟΣΤΗΡΙΞΗ ΔΡΑΣΕΩΝ**

* Υποστηρίξαμε ενεργά σημαντικές δράσεις που υλοποίησαν άλλοι Φορείς όπως:

**WESTIA**

**ΟΙΝΟΞΕΝΕΙΑ**

**ΕΚΘΕΣΗ ΧΑΛΑΝΔΡΙΤΣΑΣ**

**P.I.C.K**.

**ΔΙΕΚΔΙΚΗΣΗ ΠΑΡΑΚΤΙΩΝ ΜΕΣΟΓΕΙΑΚΩΝ ΑΓΩΝΩΝ**

**8. ΠΡΟΩΘΗΣΗ ΜΕΓΑΛΩΝ ΘΕΜΑΤΩΝ ΤΗΣ ΠΕΡΙΟΧΗΣ**

* Το **ΕΠΙΜΕΛΗΤΗΡΙΟ ΑΧΑΪΑΣ** διαδραμάτισε **πρωταγωνιστικό ρόλο** σε όλες τις προσπάθειες της περιοχής για την **προώθηση** των **μεγάλων θεμάτων** που την απασχολούν (Ολυμπία και Ιονία Οδοί, Σιδηρόδρομος, Νέο Λιμάνι, Μείωση Διοδίων, Αυτοκινητοδρόμιο κ.λπ.).
* Ειδικά για το Αυτοκινητοδρόμιο ο ρόλος μας ήταν καταλυτικός για να παραμείνει «ζωντανό» το θέμα και να διαμορφώνονται πλέον συνθήκες κατασκευής του έργου.
* Ομοίως, στην ένταξη σε Ευρωπαϊκό Πρόγραμμα της Δημιουργίας Καρναβαλικού Πάρκου στα Παλαιά Σφαγεία της Πάτρας.

**9. ΔΙΕΘΝΗΣ ΡΟΛΟΣ ΤΟΥ ΕΠΙΜΕΛΗΤΗΡΙΟΥ**

Το ΕΠΙΜΕΛΗΤΗΡΙΟ ΑΧΑΪΑΣ, ανέπτυξε σημαντική δραστηριότητα σε Διεθνείς Οργανισμούς και FORA, προωθώντας τα θέματα των Μικρομεσαίων και της περιοχής.

**10. ΕΥΡΩΠΑΪΚΑ ΠΡΟΓΡΑΜΜΑΤΑ**

Υλοποιήσαμε και υλοποιούμε Ευρωπαϊκά και Εθνικά Προγράμματα που αφορούν στον Τουρισμό, τον Πολιτισμό, την Απασχόληση Ανέργων και την Καινοτομία.

**11. ΠΑΡΕΜΒΑΣΕΙΣ ΥΠΕΡ ΤΩΝ ΜΙΚΡΟΜΕΣΑΙΩΝ**

* Κάναμε **246 παρεμβάσεις** σε Υπουργεία και Φορείς για την επίλυση προβλημάτων που αντιμετώπιζαν και αντιμετωπίζουν Επιχειρήσεις της Αχαΐας, όπως τα **πυροδάνεια**, τα **σεισμοδάνεια**, την **εγγύηση φυσικών προσώπων σε δανειακές συμβάσεις**, την **συμμετοχή στον εξωδικαστικό μηχανισμό**.
* Κάναμε **131 εξατομικευμένες παρεμβάσεις** για την υποστήριξη αιτημάτων Αχαϊκών Επιχειρήσεων, μετά από αίτημά τους.
* **Δεν υπήρξε Επιχείρηση** που **απευθύνθηκε στο Επιμελητήριο** έχοντας ένα **νόμιμο** και δίκαιο **αίτημα** που να μην βρήκε τη συμπαράσταση και την υποστήριξή μας.

**12. ΕΝΗΜΕΡΩΣΗ ΤΩΝ ΜΕΛΩΝ ΜΑΣ**

* Διοργανώσαμε 112 ενημερωτικές εκδηλώσεις για τα μέλη μας σε σημαντικά θέματα όπως ο **εξωδικαστικός μηχανισμός**, **η χρηματοδότηση των μικρομεσαίων επιχειρήσεων, τα κόκκινα δάνεια.**
* Συνεχής ενημέρωση των μελών μας με αποστολή **NEWSLETTER**σε **5.000** ηλεκτρονικές διευθύνσεις μελών μας κάθε εβδομάδα. Αξιοποιώντας την επικοινωνία μέσω e-mail**ενημερώναμε τα μέλη μας κάθε εβδομάδα** και **εξοικονομήσαμε 100.000 ευρώτο χρόνο** που κόστιζε η έκδοση του διμηνιαίου περιοδικού.

**13. ΕΚΠΟΝΗΣΗ ΜΕΛΕΤΩΝ**

* Υλοποιήσαμε 13 μελέτες για την αναπτυξιακή υποβοήθηση της περιοχής με σκοπό να απορροφήσουμε Ευρωπαϊκούς και Εθνικούς πόρους και να φέρουμε επενδύσεις στην περιοχή.
* Από τις 13 μελέτες, οι 10 έγιναν ως εσωτερική παραγωγή του Επιμελητηρίου και **μόνον οι 3** ανατέθηκαν σε εταιρίες μέσω διαγωνισμών, με συνολικό κόστος 45.000 ευρώ.

**14. ΟΙΚΟΝΟΜΙΚΑ ΕΠΙΜΕΛΗΤΗΡΙΟΥ**

* Διαχειριστήκαμε κάθε ευρώ με διαφάνεια και νοικοκυρεμένα.
* Γι αυτό, παρότι βρισκόμαστε σε περίοδο οικονομικής κρίσης, **αυξήσαμ**ε τα **αποθεματικά** του Επιμελητηρίου κατά **200.000 ευρώ.**

**15. ΚΟΙΝΩΝΙΚΟΣ ΡΟΛΟΣ**

* Ανοίξαμε την αίθουσα του Επιμελητηρίου, αφού την αναμορφώσαμε, σε δεκάδες πολιτιστικούς και κοινωνικούς φορείς της περιοχής. Γίνονται περίπου 120 εκδηλώσεις κάθε χρόνο.
* Έχουμε διοργανώσει δεκάδες εκθέσεις πολιτιστικού και αθλητικού περιεχομένου με πολύ μεγάλη ανταπόκριση.
* Εκδίδουμε κάθε χρόνο το Λεύκωμα του Πατρινού Καρναβαλιού.

**16. ΣΥΝΕΡΓΑΣΙΑ & ΣΥΝΑΙΝΕΣΗ**

* Είχαμε μια υποδειγματική συνεργασία με το σύνολο των Φορέων της περιοχής τους οποίους και ευχαριστούμε θερμά.
* Στο Διοικητικό Συμβούλιο του Επιμελητηρίου η διάθεση συνεργασίας και συναίνεσης ήταν πρωτοφανής. Από τις 115 αποφάσεις που ελήφθησαν, το 85% ελήφθησαν ομόφωνα και το υπόλοιπο 15% με 1 έως 3 αρνητικές ψήφους.

Αυτά πολύ συνοπτικά. Στη συνέχεια οι συνεργάτες μου θα αναφερθούν αναλυτικότερα στον απολογισμό του Επιμελητηρίου μας.

Όπως είπα ήδη, όλα τα παραπάνω δεν θα είχαν γίνει χωρίς τη συνεργασία και στη συναίνεση πολλών ανθρώπων. Για αυτό αισθάνομαι την ανάγκη να ευχαριστήσω δημόσια:

* Τον Περιφερειάρχη Απόστολο Κατσιφάρα,
* Τους Αντιπεριφερειάρχες Γρηγόρη Αλεξόπουλο, Κώστα Καρπέτα,
* Τον πρόεδρο του Περιφερειακού Συμβουλίου Γιώργο Αγγελόπουλο, Τους Δημάρχους Πατρέων Κώστα Πελετίδη, Αιγιαλείας Θανάση Παναγόπουλο, Δυτικής Αχαΐας Χρήστο Νικολάου, Καλαβρύτων Γιώργο Λαζουρά, Ερυμάνθου Θάνο Καρπή,
* Την πρύτανη Βενετσάνα Κυριαζοπούλου
* Τον πρώην πρύτανη κ. Παναγιωτάκη
* Τον αντιπρύτανη Δημοσθένη Πολύζο,
* Τον πρόεδρο του ΕΑΠ Βασίλη Καρδάση
* Τον πρόεδρο του ΑΤΕΙ Βασίλη Τριανταφύλλου,
* Τον πρόεδρο του ΣΕΒ Κλεομένη Μπάρλος
* Τον ΣΕΒΙΠΑ και τον πρόεδρό του Πέτρο Μαντά
* Τους Εμπορικούς Συλλόγους της Αχαΐας, τον ΟΕΒΕΣΝΑ και τον Παναγιώτη Σκέντζο και τους δεκάδες ακόμα εκπροσώπους φορέων για την στενή συνεργασία που είχαμε και τις κοινές δράσεις που αναπτύξαμε.

Ένα μεγάλο ευχαριστώ στα μέλη της Διοίκησης του Επιμελητηρίου για την καλή συνεργασία που είχαμε.

Απευθύνω τις θερμές ευχαριστίες μου προς τους εργαζόμενους του Επιμελητηρίου που χωρίς αυτούς δεν θα ήταν δυνατόν να παραχθεί αυτό το πλούσιο έργο:

Στον Κώστα Ραυτόπουλο, την Νόρα Νικολοπούλου, τον Γιάννη Γαραντζιώτη, τον Χρήστο Γιαννόπουλο, την Ελένη Πετροπούλου,την Θεοδώρα Μπάκα, τον Σπύρο Πατρίκιο, την Δώρα Κατσιγιάννη, την Ιωάννα Γιαννοπούλου, την Ελένη Μώκα, την Μαρίνα Κωνσταντακοπούλου, την Βάσω Τεφάνη, τον Δημήτρη Παπαδημητρίου, την Ιωάννα Ρασκοπούλου, τον Κώστα Γιωτόπουλο, τον Παναγιώτη Βαφείδη, την Αρίστη Λιακοπούλου.

Επίσης στα στελέχη της Διαχειριστικής Ευρωπαϊκών Προγραμμάτων, την Μάγδα Πετροπούλου, τον Βασίλη Αϊβαλή και όλους τους εργαζόμενους.

Ένα ευχαριστώ αισθάνομαι την ανάγκη να απευθύνω στον Θανάση Κούστα, τον πρώην ειδικό σύμβουλο του Επιμελητηρίου.

Ζητώ συγγνώμη αν δεν ανέφερα περισσότερα ονόματα, καθώς σίγουρα είναι πολλοί περισσότεροι αυτοί που έχουν βοηθήσει σημαντικά.

Και πάλι ένα μεγάλο ευχαριστώ σε όλους εσάς για την σημερινή σας παρουσία σε αυτή την εκδήλωση.